Illyustrativ surat Avstraliyada kiberxavfsizlik bo‘yicha yangi maxsus bo‘lim yaratildi. U onlayn tarzda amalga oshiriladigan terrorchilikni moliyalashtirish, pul yuvish va iqtisodiy firibgarlik holatlarini aniqlash bilan shug‘ullanadi. Avstraliya hukumati ushbu jinoyatlarga milliy xavfsizlikka katta tahdid sifatida qaramoqda, deb xabar bermoqda GulfNews. Avstraliya adliya vaziri Maykl Kinen yangi bo‘lim Avstraliya tranzaksiyalar hisobot-tahliliy markazi tarkibiga kirganini ma’lum qildi. Yangi bo‘lim Avstraliya va Yangi Zelandiya hukumat xizmatlarini qo‘llab-quvvatlash tizimi bilan pul vositalarini noqonuniy o‘tkazish uchun odamlarni qidirish va yollash bo‘yicha tovlamachilik onlayn-sxemalar ishining oldini oladi. Bo‘lim kiberjinoyatni qayd qilish onlayn-tarmog‘i bilan kiberjinoyatlarning sxemalari va yo‘nalishlarini tezlik bilan aniqlash uchun hamkorlik qiladi, bu yirik moliyaviy firibgarliklar va ularning uslubiyatini aniqlashda yordam beradi.